CELEX: 32022D0170
Language: sk
Date: 2022-02-08 00:00:00
Title: Rozhodnutie Politického a bezpečnostného výboru (SZBP) 2022/170 z 8. februára 2022 o vymenovaní veliteľa ozbrojených síl misie EÚ pre vojenskú misiu Európskej únie na podporu výcviku bezpečnostných síl Somálska (EUTM Somalia) a o zrušení rozhodnutia (SZBP) 2020/1072 (EUTM Somalia/1/2022)

9.2.2022   
               
               
                  SK
               
               
                  Úradný vestník Európskej únie
               
               
                  L 28/17
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2022/170
         z 8. februára 2022
         o vymenovaní veliteľa ozbrojených síl misie EÚ pre vojenskú misiu Európskej únie na podporu výcviku bezpečnostných síl Somálska (EUTM Somalia) a o zrušení rozhodnutia (SZBP) 2020/1072 (EUTM Somalia/1/2022)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38,
         so zreteľom na rozhodnutie Rady 2010/96/SZBP z 15. februára 2010 o vojenskej misii Európskej únie na podporu výcviku bezpečnostných síl Somálska (1), a najmä na jeho článok 5,
         keďže:
         
                     (1)
                  
                  
                     Podľa článku 5 ods. 1 rozhodnutia 2010/96/SZBP Rada poverila Politický a bezpečnostný výbor (PBV), aby v súlade s článkom 38 Zmluvy o Európskej únii prijímal príslušné rozhodnutia týkajúce sa politickej kontroly a strategického usmerňovania vojenskej misie Európskej únie na podporu výcviku bezpečnostných síl Somálska (EUTM Somalia) vrátane rozhodnutí o vymenovaní následných veliteľov ozbrojených síl misie EÚ.
                  
               
                     (2)
                  
                  
                     PBV 16. júla 2020 prijal rozhodnutie (SZBP) 2020/1072 (2), ktorým bol brigádny generál Fabiano ZINZONE vymenovaný za veliteľa ozbrojených síl misie EÚ pre EUTM Somalia.
                  
               
                     (3)
                  
                  
                     Talianske vojenské orgány 18. januára 2022 navrhli vymenovať za veliteľa ozbrojených síl misie EÚ pre EUTM Somalia brigádneho generála Roberta VIGLIETTU, ktorý nahradí brigádneho generála Fabiana ZINZONEHO.
                  
               
                     (4)
                  
                  
                     Vojenský výbor EÚ sa 21. januára 2022 dohodol, že odporučí, aby PBV návrh talianskych vojenských orgánov schválil.
                  
               
                     (5)
                  
                  
                     Malo by sa prijať rozhodnutie o vymenovaní brigádneho generála Roberta VIGLIETTU a rozhodnutie (SZBP) 2020/1072 by sa malo zrušiť.
                  
               
                     (6)
                  
                  
                     V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami,
                  
               PRIJAL TOTO ROZHODNUTIE:
         
            Článok 1
            Brigádny generál Roberto VIGLIETTA sa týmto vymenúva za veliteľa ozbrojených síl misie EÚ pre vojenskú misiu Európskej únie na podporu výcviku bezpečnostných síl Somálska (EUTM Somalia) od 9. februára 2022.
         
         
            Článok 2
            Rozhodnutie (SZBP) 2020/1072 sa týmto zrušuje od 9. februára 2022.
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Bruseli 8. februára 2022
            
               
                  Za Politický a bezpečnostný výbor
               
               
                  predsedníčka
               
               D. PRONK
            
         
         
            (1)  Ú. v. EÚ L 44, 19.2.2010, s. 16.
         
            (2)  Rozhodnutie Politického a bezpečnostného výboru (SZBP) 2020/1072 zo 16. júla 2020 o vymenovaní veliteľa ozbrojených síl misie EÚ pre vojenskú misiu Európskej únie na podporu výcviku bezpečnostných síl Somálska (EUTM Somalia) a o zrušení rozhodnutia (SZBP) 2019/1264 (EUTM Somalia/1/2020) (Ú. v. EÚ L 234, 21.7.2020, s. 18).